Document ID: /roh_data/filtered/Bilingualer_Corpus_interleaved-it-rm.jsonl.gz/1867

This is a text translated from Italian to Rumantsch Grischun.
Un nuovo studio esamina la carenza di insegnanti nel Cantone dei Grigioni

Anche il Cantone dei Grigioni è colpito dalla carenza di insegnanti, benché in misura minore rispetto al resto della Svizzera. È quanto emerge da uno studio commissionato dal Cantone, nel quale vengono anche proposte possibili contromisure. Il Governo grigionese ha preso atto dello studio e al contempo ha incaricato il Dipartimento dell'educazione, cultura e protezione dell'ambiente di tenere conto dei risultati nell'ambito dei futuri lavori di pianificazione.

Nel recente passato i media hanno a più riprese riferito di una carenza di insegnanti di scuola popolare. Anche nel Cantone dei Grigioni si sono levate voci che vedono un'attuale carenza di insegnanti o che prevedono una carenza futura. Su questa base, il Dipartimento dell'educazione, cultura e protezione dell'ambiente (DECA) ha incaricato l'ufficio di studi di politica del lavoro e di politica sociale (BASS) di Berna di allestire un rapporto sul tema della carenza di insegnanti nel Cantone dei Grigioni.

I risultati di questo studio sono ora disponibili e indicano che attualmente vi è una carenza di personale sul mercato grigionese degli insegnanti. Ad esempio, il numero di insegnanti alla ricerca di un impiego è drasticamente in calo dal 2007. Lo studio dimostra che nel maggio 2010 sia a livello di scuola elementare sia per il grado secondario I il numero di insegnanti alla ricerca di impiego non era sufficiente per occupare i posti vacanti. Le difficoltà nel reclutamento vengono confermate anche dalle valutazioni delle direzioni scolastiche, di cui si è tenuto conto nell'analisi. Attualmente vi è una lacuna in particolare nel grado superiore, per quanto riguarda gli insegnanti di lingua romancia, nonché per i pedagogisti curativi.

Carenza di insegnanti: nei Grigioni meno forte rispetto al resto della Svizzera

Lo studio formula anche delle previsioni relative al futuro bisogno di insegnanti e alla relativa offerta nel Cantone dei Grigioni. Per poter valutare se in futuro nei Grigioni vi sarà una carenza di insegnanti oppure se la situazione sul mercato del lavoro risulterà più distesa, nello studio è stata allestita una previsione dell'offerta e del bisogno di insegnanti negli anni scolastici dal 2010/11 fino al 2019/20 compreso. Ciò è avvenuto con la formulazione di determinate ipotesi relative al grado d'occupazione, al tasso di abbandoni, ai tassi di sostegno, nonché alle quote di nuovi insegnanti.

I risultati indicano che il grado di copertura per la scuola elementare a partire da ora e fino all'anno scolastico 2019/20 compreso ammonterà in media al 64 percento. Questo significa che il 36 percento del fabbisogno di reclutamento non sarà coperto. Quindi, nella scuola elementare mancano in media 39 insegnanti all'anno nel periodo 2010 – 2019, ciò che corrisponde al 4 percento dell'effettivo medio di insegnanti di scuola elementare nel Cantone dei Grigioni. Nel grado secondario I il grado di copertura nello stesso periodo è del 92 percento; l'8 percento del bisogno supplementare rimane dunque scoperto. Nel grado secondario I mancano in media 8 insegnanti all'anno, ciò che corrisponde a una quota dell'1 percento dell'effettivo di insegnanti a questo livello.

I risultati indicano che nei prossimi 10 anni la carenza di insegnanti nella scuola elementare sarà superiore rispetto al grado secondario I. Questo risultato è da ricondurre al fatto che a partire dal 2015 aumenterà di nuovo il numero di allievi di scuola elementare, mentre calerà il numero di insegnanti che entreranno sul mercato del lavoro grigionese per insegnanti di scuola elementare.

Un confronto interregionale del futuro bisogno di reclutamento mostra che fino al 2019 il Cantone dei Grigioni avrà tuttavia un bisogno inferiore rispetto a quello della Svizzera orientale (inclusa Zurigo) e della Svizzera in generale.

Diverse contromisure possibili

Lo studio propone diverse misure da adottare contro l'incombente carenza di insegnanti. Una possibilità economicamente vantaggiosa per aumentare a breve termine l'offerta di insegnanti consiste nel reclutamento di persone che riprendono la professione. È anche ipotizzabile una flessibilizzazione verso l'alto dell'età pensionabile: tramite adeguati modelli di orario di lavoro, gli insegnanti potrebbero venire motivati a posticipare il pensionamento. Inoltre, lo studio propone di valutare la possibilità di introdurre un ciclo di formazione per persone con attività diversa. A questo proposito si deve però chiarire se nel Cantone dei Grigioni esista una richiesta sufficientemente grande per una tale formazione.

Lo studio propone anche diverse misure per aumentare a lungo termine l'offerta di insegnanti. Oltre a un riesame dei salari si potrebbe rafforzare il sostegno agli insegnanti. Ad esempio una buona assistenza e sostegno ai neo-insegnanti potrebbe ridurre il tasso di partenze e aumentare la durata di permanenza nella professione. Inoltre, le direzioni scolastiche, che svolgono un'importante funzione di sostegno e sgravio per gli insegnanti, potrebbero essere dotate di un volume d'impiego superiore. Un problema specifico del Cantone dei Grigioni è infine costituito dalla scarsa offerta di insegnanti di lingua romancia e dalle competenze linguistiche a volte carenti di questi insegnanti. Corrispondenti misure di perfezionamento professionale miranti ad aumentare le competenze linguistiche potrebbero porre rimedio a questo problema.

I risultati verranno considerati nei lavori di pianificazione

Il Governo ha ora incaricato il Dipartimento dell'educazione, cultura e protezione dell'ambiente di tenere conto dei risultati dello studio nel quadro dei futuri lavori di pianificazione. Anche l'Alta scuola pedagogica dei Grigioni quale istituto di formazione direttamente interessato dovrà includere i risultati nella configurazione della sua offerta di formazione e perfezionamento professionale. Lo studio sarà pubblicato sulla pagina internet dell'Ufficio per la scuola popolare e lo sport su

www.avs.gr.ch

.

Persona di riferimento:

Presidente del Governo Claudio Lardi, Direttore del Dipartimento dell'educazione, cultura e protezione dell'ambiente, tel. 081 257 27 01

Organo: Governo

Fonte: it Cancelleria dello Stato dei Grigioni

13.12.2010
In nov studi analisescha la mancanza da persunas d'instrucziun en il chantun Grischun

D'ina mancanza da persunas d'instrucziun è pertutgà er il chantun Grischun, dentant main ferm ch'il rest da la Svizra. Quai mussa in nov studi ch'è vegnì fatg per incumbensa dal chantun. Il studi propona er differentas cuntramesiras pussaivlas. La regenza grischuna ha prendì enconuschientscha dal studi. A medem temp ha ella incumbensà il departament d'educaziun, cultura e protecziun da l'ambient da resguardar ils resultats en las lavurs da planisaziun futuras.

Las medias han purtà l'ultim temp pli e pli savens rapports davart ina mancanza da persunas d'instrucziun da la scola populara. Er en il chantun Grischun hai dà vuschs che diagnostitgeschan ina mancanza actuala da persunas d'instrucziun u che teman ina mancanza en l'avegnir. Sut quest aspect ha il departament d'educaziun, cultura e protecziun da l'ambient (DECA) incumbensà il biro per studis sociopolitics e da lavur (BASS) a Berna da far in rapport davart la mancanza da persunas d'instrucziun en il chantun Grischun.

Ils resultats èn ussa avant maun sco studi e mussan ch'igl ha actualmain ina mancanza sin il martgà da lavur grischun per persunas d'instrucziun. Uschia è il dumber da persunas d'instrucziun che tschertgan ina plazza sa reducì cleramain dapi l'onn 2007. Il studi cumprova ch'i n'aveva il matg 2010 betg avunda persunas d'instrucziun che tschertgavan ina plazza per pudair occupar las plazzas libras tant sin il stgalim primar sco er sin il stgalim secundar I. Difficultads tar la recrutaziun mussan er las valitaziuns ch'èn vegnidas fatgas da las direcziuns da las scolas e ch'èn vegnidas integradas en l'analisa. Ina largia exista actualmain en spezial sin il stgalim superiur, tar las persunas d'instrucziun rumantschas sco er tar las pedagogas curativas e tar ils pedagogs curativs.

La mancanza da persunas d'instrucziun en il Grischun è pli pitschna ch'en il rest da la Svizra

Il studi fa er ina prognosa davart il basegn futur e davart la purschida futura da persunas d'instrucziun en il chantun Grischun. Per pudair giuditgar, sch'i dat ina mancanza da persunas d'instrucziun u sche la situaziun sin il martgà da lavur sa revegn en l'avegnir en il Grischun, è vegnida fatga ina prognosa da la purschida e dal basegn da persunas d'instrucziun per ils onns da scola 2010/11 fin e cun 2019/20. Questa prognosa parta da tschertas supposiziuns en quai che reguarda il grad d'occupaziun, las quotas d'extrada, las quotas d'assistenza, il dumber da studentas e da students sco er las quotas d'entrada en la professiun.

Ils resultats mussan ch'il grad da cuvrida sin il stgalim primar vegn ad importar en media 64 pertschient per l'onn da scola actual fin e cun l'onn da scola 2019/20. Quai vul dir che 36 pertschient dal basegn da recrutaziun n'è betg cuvrì. Sin il stgalim primar mancan pia en media 39 persunas d'instrucziun per onn entaifer ils onns 2010 fin 2019, quai che correspunda ad ina quota da 4 pertschient da la media da l'effectiv da persunas d'instrucziun da la scola primara en il chantun Grischun. Sin il stgalim secundar I importa il grad da cuvrida 92 pertschient entaifer la medema perioda, uschia che 8 pertschient dal basegn supplementar n'è pia betg cuvrì. Sin il stgalim secundar I mancan pia en media 8 persunas d'instrucziun per onn. Quai correspunda ad ina quota dad 1 pertschient da l'effectiv da persunas d'instrucziun sin quest stgalim.

Ils resultats mussan che la largia da persunas d'instrucziun vegn ad esser pli gronda sin il stgalim primar che sin il stgalim secundar I ils proxims 10 onns. Quest resultat è d'attribuir al fatg ch'ils dumbers da scolaras e da scolars sin il stgalim primar s'augmentan puspè a partir da l'onn 2015 e ch'il dumber da persunas d'instrucziun, che entran da nov en il martgà da lavur grischun per persunas d'instrucziun da la scola primara, sa reducescha.

Ina cumparegliaziun interregiunala dal basegn da recrutaziun futur mussa dentant ch'il chantun Grischun ha – fin l'onn 2019 – in basegn da recrutaziun pli pitschen che la regiun da la Svizra orientala (incl. Turitg) e che l'entira Svizra.

Differentas cuntramesiras pussaivlas

Il studi propona differentas mesiras cunter la mancanza smanatschanta da persunas d'instrucziun. Ina pussaivladad favuraivla per augmentar a curta vista la purschida da persunas d'instrucziun è quella da recrutar persunas d'instrucziun che turnan puspè en scola. In'autra pussaivladad è quella da flexibilisar la vegliadetgna da pensiun vers ensi: cun agid da models correspundents dal temp da lavur pudessan las persunas d'instrucziun vegnir motivadas d'ir pli tard en pensiun. Ultra da quai propona il studi d'examinar ina scolaziun per persunas che derivan d'autras professiuns. Qua stoi dentant vegnir examinà, sche la dumonda per ina tala scolaziun è insumma gronda avunda en il chantun Grischun.

Per augmentar la purschida da persunas d'instrucziun a lunga vista propona il studi medemamain differentas mesiras. Ultra da l'examinaziun dals salaris da las persunas d'instrucziun pudess vegnir meglierà il sustegn da las persunas d'instrucziun. Uschia po in bun accumpagnament e sustegn da las persunas che cumenzan a dar scola reducir la quota d'extradas resp. augmentar il temp d'activitad en la medema professiun. Plinavant pudessan las direcziuns da las scolas, che adempleschan ina funcziun da sustegn e da distgargia impurtanta per las persunas d'instrucziun, vegnir dotadas cun in pensum da lavur pli grond. In problem specific dal chantun Grischun è la finala la pitschna purschida da persunas d'instrucziun rumantschas e lur cumpetenzas linguisticas per part manglusas. Mesiras correspundentas da furmaziun supplementara per augmentar la cumpetenza linguistica pudessan sminuir quest problem.

Ils resultats vegnan resguardads en las lavurs da planisaziun

La regenza ha ussa incumbensà il departament d'educaziun, cultura e protecziun da l'ambient da resguardar ils resultats dal studi en las lavurs da planisaziun futuras. Sco instituziun da scolaziun ch'è pertutgada directamain duai er la scola auta da pedagogia dal Grischun integrar ils resultats en la concepziun da sias purschidas da scolaziun e da furmaziun supplementara. Il studi vegn publitgà sin la pagina d'internet da l'uffizi per la scola populara ed il sport sut

www.avs.gr.ch

.

Infurmaziuns:

president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: regenza

Funtauna: rg chanzlia chantunala dal Grischun

13.12.2010